ΕΝΗΜΕΡΩΣΗ ΑΝΑΠΛΗΡΩΤΩΝ Γ’ ΦΑΣΗΣ

Σας ενημερώνουμε ότι η τοποθέτηση αναπληρωτών εκπαιδευτικών, ΕΕΠ και ΕΒΠ στα σχολεία της ΔΔΕ Καβάλας θα γίνει με βάση την ΥΑ 104627/ΓΔ5/07-08-2020, αναφορικά με την τοποθέτηση αναπληρωτών εκπαιδευτικών-ΕΕΠ-ΕΒΠ για το 2020-21.

Χρονοδιάγραμμα διαδικασιών πρόσληψης

1. Τρίτη 06-10-2020:

Η ΔΔΕ Καβάλας ανακοινώνει τις κενές θέσεις στα σχολεία αρμοδιότητάς της και καλεί τους προσλαμβανόμενους να υποβάλλουν ηλεκτρονικά στο mail@dide.kav.sch.gr αίτηση-δήλωση τοποθέτησης με σειρά προτίμησης μέχρι και την Τετάρτη 07-10-2020. Σε περίπτωση ύπαρξης μοναδικού προσλαμβανόμενου στην ειδικότητα και ύπαρξης μιας κενής θέσης δεν απαιτείται υποβολή αίτησης.

1. Πέμπτη 08-10-2020

Η ΔΔΕ Καβάλας ανακοινώνει τον πίνακα με τις τοποθετήσεις των προσλαμβανόμενων σε σχολικές μονάδες. Αποκλειστικό κριτήριο τοποθέτησης αναπληρωτών και ωρομίσθιων εκπαιδευτικών και μελών ΕΕΠ-ΕΒΠ σε σχολεία της ίδιας περιοχής πρόσληψης αποτελεί, πλέον, η σειρά κατάταξης στους αξιολογικούς πίνακες του Α.Σ.Ε.Π., βάσει της οποίας και διενεργήθηκε η πρόσληψη. Ειδικά στην Ε.Α.Ε., κατά τη διαδικασία τοποθέτησης προηγούνται οι προσληφθέντες από τους κύριους πίνακες, ακολουθούν αυτοί από τους επικουρικούς και, έπονται αυτοί από τους πίνακες γενικής εκπαίδευσης.

1. Παρασκευή και Δευτέρα (9-12 Οκτωβρίου 2020)

Οι προσλαμβανόμενοι παρουσιάζονται στο σχολείο τοποθέτησης και αναλαμβάνουν υπηρεσία.

Ταυτόχρονα καταθέτουν όλα τα απαιτούμενα για την πρόσληψη έγγραφα και ενημερώνουν ΑΜΕΣΑ, δια των διευθυντών των σχολικών μονάδων, τη ΔΔΕ Καβάλας αποστέλλοντας με email την πράξη ανάληψης υπηρεσίας και το έντυπο 3 συμπληρωμένο προκειμένου η Υπηρεσία, ως οφείλει, να προβεί αμελλητί στην ανάρτηση των συμβάσεων εργασίας στο διαδίκτυο (Διαύγεια), καθώς και στην αναγγελία των σχετικών προσλήψεων στο πληροφοριακό σύστημα «ΕΡΓΑΝΗ» του Υπουργείου Εργασίας και Κοινωνικών Υποθέσεων ώστε να ολοκληρωθεί η πρόσληψη.

Επισημαίνουμε ότι σε περίπτωση που παραληφθεί αυτή η ενέργεια δεν θα καταστεί δυνατή η ολοκλήρωση της πρόσληψης εντός της ημέρας.

Όλα τα σχετικά με την πρόσληψη δικαιολογητικά κατατίθενται στα σχολεία τοποθέτησής τους και αποστέλλονται στη ΔΔΕ.